Булган сумын иргэдийн Төлөөлөгчдийн Хурлын

2016 оны 10 дугаар сарын 27 өдөр хуралдсан

анхдугаар хуралдааны 02 тоот тогтоолын

хавсралт

БУЛГАН СУМЫН ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ ДЭГ

2016.10.27 “Бүрэнхайрхан”

Сумын иргэдийн Төлөөлөгчдийн Хурлын анхдугаар хуралдаан хуралдуулахад Монгол улсын Үндсэн хуулийн 59 дүгээр зүйл, 62 дугаар зүйлийн 1.2 дахь хэсэг, Монгол улсын Засаг захиргаа нутаг дэвсгэрийн нэгж, түүний удирдлагын тухай хууль, бусад хууль тогтоомжийг дээдлэн хуралдааны дэг, дотоод журмыг санд сахиж, харилцан бие биеэ хүндэтгэх үндсэн дээр асуудлыг чөлөөтэй ажил хэрэгч байдлаар хэлэлцэхэд оршино.

**Нэг.Үндсэн зарчим:**

1.1.Хурлын үйл ажиллагааны зохион байгуулалтын хэлбэр нь хуралдаан байна.

1.2.Хуралдааны үйл ажиллагаа нь төлөөлөгчид, сонгогчдын хүсэл зориг, эрх ашигт үндэслэж нутаг дэвсгэрийнхээ эдийн засаг, нийгмийн амьдралын асуудлыг бие даан зохион байгуулж үйл ажиллагаандаа ардчилсан ёс, шударга ёс, эрх чөлөө, тэгш байдал, үндэсний эв нэгдлийг хангах, хууль дээдлэх зарчим баримтална.

1.3.Хуралдаан асуудлыг чөлөөтэй хэлэлцэж, цөөнхийн саналыг хүндэтгэн сонсож, олонхийн саналаар шийдвэрлэх зарчмыг удирдлага болгоно.

**Хоёр.Анхдугаар хуралдаанд бэлтгэх:**

2.1.Анхдугаар хуралдааныг Засаг захиргаа, нутаг дэвсгэрийн нэгж, түүний удирдлагын тухай хуулийн 23 дугаар зүйлийн 23.4, Аймаг, сум, дүүргийн иргэдийн Төлөөлөгчдийн Хурлын сонгуулийн тухай хуулийн 54 дүгээр зүйлийн 54,8 дахь заалтыг үндэслэн өмнөх сумын иргэдийн Төлөөлөгчдийн Хурлын Тэргүүлэгчид зарлана.

2.2.Анхдугаар хуралдааны бэлтгэл ажлыг сумын ИТХ-ын Тэргүүлэгчдийн Ажлын алба, сумын Засаг даргын Тамгын газар хариуцан хангана.

2.3.Анхдугаар хуралдаан зарласан тогтоолыг хэвлэл, мэдээллийн хэрэгслэлээр нийтэд зарлаж, төлөөлөгч нэг бүрт албан ёсоор мэдэгдэнэ.

2.4.Анхдугаар хуралдаанд Улсын Их Хурал, Засгийн газрын төлөөлөгчид, төрийн байгууллага, сум, албан газар, аж ахуйн нэгжийн удирдлага, нам, төрийн бус байгууллагын ажилтан, иргэдийн төлөөлөлийг урилгаар оролцуулна.Хуралдааны ажиллагаа нээлттэй, ил тод байна.

2.5.Хурлын төлөөлөгчөөр сонгогдсон төлөөлөгч хүндэтгэн үзэх шалтгаанаар анхдугаар хуралдаанд хүрэлцэн ирэх боломжгүй бол урьдчилан мэдэгдэж чөлөө авч тухай хуралдааны шийдвэртэй танилцан хэрэгжүүлэх ажлыг зохион байгуулна.

**Гурав.Хэлэлцэх асуудлыг бэлтгэх:**

3.1.Анхдугаар хуралдаанаар Засаг захиргаа, нутаг дэвсгэрийн нэгж, түүний удирдлагын тухай хуулийн 9, 11, 18, 21, 23, 26 дугаар зүйлд заасан бүрэн эрхийн дагуу дараах асуудлыг хэлэлцэн шийдвэрлэнэ.

1. сумын иргэдийн Төлөөлөгчдийн Хурлын сонгуулийн дүн, Хурлын төлөөлөгчөөр сонгогдсонд тооцогдсон нэр дэвшигчдийн нэрсийн жагсаалт болон тэдгээрийг бүрэн эрхийг нь хүлээн зөвшөөрөх тухай

2.сумын иргэдийн Төлөөлөгчдийн Хурлын даргыг сонгох

3. сумын иргэдийн Төлөөлөгчдийн Хурлын Тэргүүлэгчдийг сонгох

4.сумын иргэдийн Төлөөлөгчдийн Хурлын хороо байгуулах

5.сумын Засаг даргад нэр дэвшүүлэх, нэр дэвшигчийг томилуулахаар эрх бүхий албан тушаалтанд санал болгох

3.2.Шаардлагатай гэж үзвэл хуралдаанд хэлэлцэх асуудалтай холбогдуулж уг асуудлыг боловсруулах, хяналт тавих комисс, ажлын хэсэг байгуулж санал, дүгнэлтийг гаргуулан хуралд оруулж болно.

**Дөрөв. Анхдугаар хуралдаан хуралдуулах :**

4.1.Анхдугаар хуралдааны үргэлжлэх, завсарлах хугацааг хэлэлцэх асуудлын тоо, онцлогийг харгалзан асуудлыг нухацтай хэлэлцэн шийдвэрлэх бололцоо олгох зорилгоор тухайн хуралдааны дотоод журамд нарийвчлан тусгана.

4.2.Анхдугаар хуралдааны өглөөний хуралдаан орон нутгийн цагаар 9.0 цагаас 13.00 цаг хүртэл, оройн хуралдаан 14.00 цагаас 18.00 цаг хүртэл үргэлжилж, 2 цаг дутамд 10 минутын завсарлага хийж хуралдаанаа тухайн өдөртөө багтаан дуусгана.

Хэлэлцэж байгаа асуудлыг бүрэн шийдвэрлэх шаардлагыг үндэслэн цаг сунгаж хуралдаж болно.

4.3..Монгол улсын Засаг захиргаа, нутаг дэвсгэрийн нэгж түүний удирдлагын тухай хуулийн 23 дугаар зүйлийн 23.7-д зааснаар Хурлын хуралдаанд нийт Төлөөлөгчдийн олонхи нь хүрэлцэн ирсэн бол хүчин төгөлдөр болно.

4.4.Монгол улсын Засаг захиргаа, нутаг дэвсгэрийн нэгж түүний удирдлагын тухай хуулийн 23 дугаар зүйлийн 23.6 дахь хэсэгт зааснаар анхдугаар хуралдааныг шинээр сонгогдсон төлөөлөгчдийн насаар хамгийн ахмад нь нээж удирдана.

4.5.Хуралдааны дарга Монгол улсын Үндсэн хууль болон бусад хууль, энэ дэг, хуралдаанаас олгогдсон эрхийг эдэлж Монгол улсын хууль, тогтоомж энэ дэгийн дагуу хуралдааны ажиллагааг удирдана.

4.6.Төлөөлөгчдийг хуралдаанд бүрэн оролцуулах, сахилга хариуцлага, ёс зүйн асуудлыг намын бүлэг нь хариуцна.

4.7.Хүндэтгэн үзэхээс бусад шалтгаанаар хурлын төлөөлөгч зориудаар хуралдаанд оролцохгүй байх буюу түүнийг орхиж гарахыг хориглоно. Хуралдаанд зориудаар оролцоогүй буюу орхиж гарсан тохиолдолд хуралдаанд оролцож эсрэг санал өгсөнд тооцож санал хураалт явуулна.

4.8.Хуралдааны дэг, хэлэлцэх асуудал, дотоод журам, хуралдаанд үйлчлэх ажлын албаны тухай саналыг хуралдааны дарга Төлөөлөгчдөөр хэлэлцүүлж, цөөнхийн саналыг хүндэтгэн олонхийн саналаар шийдвэрлэж батлуулна.

4.9.Хэлэлцэх асуудлыг хуралдааны дэгд тусгасан дарааллын дагуу нэг бүрчлэн хэлэлцэнэ. Тухайлбал: нэг асуудлыг хэлэлцэж шийдвэр гаргасны дараа дараачийн асуудлыг хэлэлцэнэ.

4.10.Хуралдаанд үг хэлэх, санал шүүмжлэл гаргах, асуулт асуух түүнд өгөх хариултыг дотоод журмын дагуу хуралдааны дарга зохицуулна. Хурлын төлөөлөгч асууж танилцан, санал хэлсний дараа урилгаар оролцогчид асууж танилцаж санал хэлнэ.

Төлөөлөгч, урилгаар оролцогсод хуралдаан дээр асуудлыг амаар буюу бичгээр тавьж хариуг сонсоно. Бичгээр өгсөн санал шүүмжийн утга санааг хуралдааны даргаас уншиж сонсгон хуралдааны шийдвэрт тусгах эсэхийг хэлэлцүүлнэ.

4.11.Хуралдааны явцад шалгаж судлах шаардлагатай асуулт гарвал энэ тухай төлөөлөгчдөд мэдэгдэж, хуралдааны хугацаанд намуудын бүлгийн ахлагчидтай зөвшилцөн шуурхай ажлын хэсэг томилон шалгаад дүнг хуралдаанд танилцуулж мэдэгдэнэ.

4.12.Шаардлагатай гэж үзвэл санал дүгнэлтээ нэгтгэх зорилгоор намуудын бүлгийн ахлагчаар дамжуулан хуралдааны завсарлага авч болно. Завсарлага авах болон завсарлах хугацааг хуралдааны дарга намын бүлгийн ахлагчийн саналын дагуу хэлэлцэж буй асуудал бүрт эхний удаа 15 минут хүртэл, шаардалагтай гэж үзвэл 30 минут хүртэл сунгаж болно.

4.13.Хурлаас гарах тогтоол, шийдвэрийн төсөлд нэмэлт өөрчлөлт оруулах тухай саналыг нэг бүрчлэн хэлэлцүүлж, оролцсон төлөөлөгчдийн олонхийн саналаар шийдвэрлэнэ.

4.14.Саналын дүнг баталсан, татгалзсан тус бүрээр тоолж гарган явцыг тэмдэглэлд тусгана. Дүнг хуралдааны дарга мэдэгдэнэ.

4.15.Нууц санал хураалт явуулах нөхцөл боломжийг Ажлын албанаас хариуцаж бэлэн болгоно./Саналын хуудас бэлтгэх, санал өгөхөд шаардагдах бүхээг саналын хайрцаг, лац, тэмдэг зэрэг/

4.16.Хуралдаанд оролцогч төлөөлөгчид гар утсаа унтрааж оролцох

**Тав. сумын ИТХ-ын Төлөөлөгчийн бүрэн эрхийг зөвшөөрөх*:***

5.1.Орон нутгийн хурлын сонгуулийн нэгдсэн дүн, сумын Иргэдийн Төлөөлөгчдийн Хурлын төлөөлөгчийн бүрэн эрхийг хүлээн зөвшөөрөх тухай асуудлаар сумын Сонгуулийн хорооны дарга илтгэл тавина. Илтгэлийг 15 минутад багтаана.

5.2.Илтгэлтэй холбогдуулж асуулт тавьж, хариулт авна. Энэ асуудлыг дэгийн 4.10-д зааснаар зохицуулна.

5.3.сумын ИТХ-ын Төлөөлөгчдийн бүрэн эрхийг зөвшөөрөх тухай хуралдааны тогтоолын төслийг танилцуулж, хэлэлцүүлэн батлуулна.

5.4.сумын ИТХ-ын Төлөөлөгчдийн бүрэн эрхийг зөвшөөрч тогтоол гарсны дараа намууд дангаараа болон нэгдэж бүлэг байгуулж болох ба намын бүлэг байгуулах, бүлгийн бүрэлдэхүүн, дарга, дэд дарга сонгож шийдвэрээ гаргана.

5.5.Намууд намын бүлэг байгуулсан болон бүлгийн бүрэлдэхүүн, даргыг баталсан шийдвэрээ бүлгийн ахлагч нар танилцуулж, хуралдаанд өргөн барина.

**Зургаа. сумын ИТХ-ын даргыг сонгох:**

6.1.Анхдугаар хуралдаанаас Засаг захиргаа, нутаг дэвсгэрийн нэгж, түүний удирдлагын тухай хуулийн 11 дүгээр зүйлийн 11.1-д зааснаар ээлжит сонгуулийн дүнгээр байгуулагдсан Хурлын даргыг дөрвөн жилийн хугацаагаар сонгоно.

6.2.сумын ИТХ-ын даргыг сонгох талаар намууд бүлгээрээ нэр дэвшүүлнэ.

- Сонгуулийн дүнгээр тухайн хуралд олон суудал авсан намын бүлэг Хурлын даргад эхэлж нэр дэвшүүлээд дараа нь цөөнхийн бүлгийн ахлагч нэр дэвшүүлнэ.

- Хурлын төлөөлөгчид Хурлын даргаар өөрийн болон бусад төлөөлөгчийн нэрийг дэвшүүлж болно.

6.3.Хурлын даргад нэг хүний нэр дэвшсэн бол илээр хоёр ба түүнээс дээш хүний нэр дэвшсэн бол нууцаар санал хураалт явуулна.

6.4.Хурлын даргад нэр дэвшүүлэх санал хураалтыг нууцаар явуулах тохиолдолд тооллогын комиссыг байгуулах саналыг төлөөлөгчөөр хэлэлцүүлж батлуулна.

6.5.Нэр дэвшүүлсэн субьектүүд нэр дэвшигчийн талаар танилцуулга хийнэ.

6.6.сумын ИТХ-ын Төлөөлөгчид асууж танилцана.

а.сумын ИТХ-ын даргаар нэр дэвшүүлэгч субьектүүдээс асууж танилцана.

Б. Сумын ИТХ-ын даргад нэр дэвшигч нараас асууж танилцана.

6.7.Нэр дэвшигчтэй холбоотой зарим асуудлыг тодруулах, судлах шалгах асуудал гарч болно. Энэ тохиолдолд ажлын хэсэг байгуулах асуудлыг хуралдааны дэгийн 2.2, 3.12-д заасны дагуу зохион байгуулна.

6.8.Төлөөлөгчид сумын ИТХ-ын даргаар нэр дэвшигчдийн талаар үг хэлж, үүрэг зөвлөгөө өгч болно.

6.9.Нэр дэвшигч нарт үг хэлэх боломж олгоно.

6.10.Тооллогын комиссыг ажилд оруулна.

6.11. Хурлын даргад нэг хүний нэр дэвшсэн бол илээр санал хураалт явуулж Хурлын даргаар батлуулах үйл ажиллагаа явагдана.

6.12.Санал хураалтыг нууцаар явуулсан тохиолдолд тооллогын комиссын дүнг сонсоод хуралдаанд оролцсон төлөөлөгчдийн олонхийн буюу 50-иас дээш хувийн санал авсан төлөөлөгчийг Хурлын даргаар сонгогдсонд тооцож батлуулах үйл ажиллагаа явагдана. Шинээр сонгогдсон дарга хурлаа удирдаснаар хурал даргалагчийн ажил дуусгавар болно.

6.13.Шинээр сонгогдсон Хурлын даргад хандаж талархал дэвшүүлэх, сургамж, санамж, анхааруулга өгөхөөр төлөөлөгчид үг хэлнэ.

**Долоо. сумын ИТХ-ын Тэргүүлэгчид сонгох тухай:**

7.1.Засаг захиргаа, нутаг дэвсгэрийн нэгж түүний удирдлагын тухай хуулийн 23 дугаар зүйлийн 23.5-д зааснаар Хурлын даргыг оролцуулан сумын ИТХ-ын Тэргүүлэгчдийг 7 төлөөлөгчийн бүрэлдэхүүнтэйгээр дөрвөн жилийн хугацаагаар сонгох саналыг төлөөлөгчөөр хэлэлцүүлж илээр санал хурааж шийдвэрлэнэ.

7.2.сумын ИТХ-ын Тэргүүлэгчид сонгох талаар намууд бүлгээрээ нэр дэвшүүлнэ.

- Орон нутгийн сонгуульд олонх болсон намын бүлгийн ахлагч

- Орон нутгийн хурлын сонгуульд цөөнх болсон намын бүлгийн ахлагч

- Хурлын Төлөөлөгчид нэр дэвшүүлж болно.

- Төлөөлөгч өөрөө нэрээ дэвшүүлж болно.

7.3.сумын ИТХ-ын Тэргүүлэгчид нэр дэвшүүлсэн субъектүүд нэр дэвшигчийн талаар танилцуулга хийнэ.

7.4.сумын ИТХ-ын Тэргүүлэгчээр нэр дэвшүүлэгч субъектээс асууж танилцана.

7.5.сумын ИТХ-ын Тэргүүлэгчид нэр дэвшигч нараас асууж танилцана.

7.6.Нэр дэвшигчтэй холбоотой зарим асуудлыг тодруулах, судлах шалгах асуудал гарч болно. Энэ тохиолдолд ажлын хэсэг байгуулах асуудлыг хуралдааны дэгийн дагуу 2.2, 3.12-д заасны дагуу зохион байгуулна.

7.7.Төлөөлөгчид сумын ИТХ-ын Тэргүүлэгчдэд нэр дэвшигчдийн талаар үг хэлнэ.

7.7.Нэр дэвшигч нарт үг хэлэх боломж олгоно.

7.8.Хурлын Тэргүүлэгчдэд нэр дэвшүүлэх саналыг илээр буюу нууцаар явуулна.

7.9.Хурлын Тэргүүлэгчдэд нэр дэвшүүлэх саналыг нууцаар явуулах тохиолдолд тооллогын комиссыг байгуулах саналыг төлөөлөгчөөр хэлэлцүүлж батлуулж, тооллогын комиссыг ажилд оруулна.

7.10.Хурлын Тэргүүлэгчид нэр дэвшүүлэх саналыг илээр явуулах тохиолдолд нэр дэвшигч нэг бүрийг хэлэлцүүлж ИТХ-ын Тэргүүлэгчдийг төлөөлөгчөөр батлуулах үйл ажиллагаа явагдана..

7.11.Хурлын Тэргүүлэгчид нэр дэвшүүлэх асуудлыг нууцаар явуулсан тохиолдолд тооллогын комиссын дүнг сонсоод сумын ИТХ-ын Тэргүүлэгчдийг Төлөөлөгчөөр батлуулах үйл ажиллагаа явагдана.

**Найм. Сумын ИТХ-ын хороо байгуулах:**

8.1.Засаг захиргаа, нутаг дэвсгэрийн нэгж, түүний удирдлагын тухай хуулийн 21 дүгээр зүйлд зааснаар хурлын тасралтгүй, байнгын үйл ажиллагааг хангахаар хурлын хороо байгуулах, түүний бүрэлдэхүүний талаар санал дэвшүүлнэ.

8.2.сумын ИТХ-ын хороо, түүний бүрэлдэхүүний талаар илээр санал хурааж шийдвэрлэнэ. 1 төлөөөлөгч 2 хүртэл хороонд орж ажиллана.

**Ес. сумын Засаг даргад нэр дэвшүүлэх:**

9.1.Засаг захиргаа нутаг дэвсгэрийн нэгж, түүний удирдлагын тухай хуулийн 26 дугаар зүйлийн 26.2-д заасны дагуу сумын Засаг даргад нэр дэвшүүлнэ.

- Орон нутгийн сонгуульд олонхийн суудал авсан намын бүлгийн ахлагч

- Орон нутгийн сонгуульд цөөнхийн суудал авсан намын бүлгийн ахлагч

- Хурлын Төлөөлөгчид нэр дэвшүүлж болно.

- Төлөөлөгч өөрөө нэрээ дэвшүүлж болно.

9.2.сумын Засаг даргад нэр дэвшүүлсэн субъектээс асууж танилцах ажиллагаанд орно.

9.3.сумын Засаг даргад нэр дэвшигч нараас асууж танилцана.

9.4.Нэр дэвшигчтэй холбоотой зарим асуудлыг тодруулах, судлах шалгах асуудал гарч болно. Энэ тохиолдолд ажлын хэсэг байгуулах асуудлыг хуралдааны дэгийн дагуу 2.2, 3.12-д заасны дагуу зохион байгуулна.

9.5.Нэр дэвшигч нарт үг хэлэх боломж олгоно.

9.6.Төлөөлөгчид сумын Засаг даргад дэвшигчдийн талаар үг хэлж саналаа илэрхийлэх, зөвлөгөө санамж өгч болно.

9.7.Засаг даргад нэр дэвшүүлэх саналыг илээр буюу нууцаар явуулна.

9.8..Засаг даргад нэр дэвшүүлэх саналыг нууцаар явуулах тохиолдолд сонгуулийн тооллогын комиссыг байгуулах саналыг төлөөлөгчөөр хэлэлцүүлж батлуулж, тооллогын комиссыг ажилд оруулна.

9.9. Засаг даргад нэг хүний нэр дэвшсэн бол илээр санал хураалт явуулж сумын Засаг даргад нэр дэвшигчийн нэрийг аймгийн засаг даргад өргөн мэдүүлэх тухай тогтоолыг Хурлын дарга уншиж сонсгоод нийт төлөөлөгчдөөр хэлэлцүүлэн батлуулна.

9.10. Засаг даргад хоёр ба түүнээс дээш хүний нэр дэвшсэн бол нууцаар санал хураалт явуулж Тооллогын комиссын дүнг сонсоод аймгийн Засаг даргад нэр дэвшигчийн нэрийг аймгийн засаг даргад өргөн мэдүүлэх тухай тогтоолыг Хурлын дарга уншиж сонсгоод нийт төлөөлөгчдөөр хэлэлцүүлэн батлуулна.

9.11.сумын Засаг даргаар томилуулахаар нэр дэвшсэн хүнд хандаж төлөөлөгчид үг хэлж болно.

***Арав.Хуралдааныг хаах***

10.1. Хурлын дарга Хуралдааныг дүгнэж, үг хэлж хаана.

***Аравнэг. Анхдугаар хуралдааны шийдвэрийг ёсчлох, нийтлэх, мэдээлэх:***

11.1.Хуралдааны тогтоол бусад шийдвэрийн эцсийн найруулгатай танилцсанаас хойш ажлын 1 өдрийн дотор хуралдааны дарга уг шийдвэрт гарын үсэг зурж ёсчилно.

11.2.Хуралдааны явцын тухай олон нийтэд сонордуулах албан ёсны мэдээллийг зөвхөн Засаг даргын Тамгын газар хариуцна.

***Арванхоёр.Анхдугаар хуралдааны тэмдэглэл хөтлөх, түүнийг ашиглах тухай:***

12.1.Хуралдааны явцын тэмдэглэлийг гараар бичиж, шаардлагатай гэж үзвэл хуралдааны явцын талаар дуутай дүрс бичлэг хийж хадгална.

12.2.Хуралдааны явцын тэмдэглэлд дараах баримт бичгийг заавал хавсаргана.

- Тухайн өдрийн хуралдаанаар хэлэлцэх асуудлын төлөвлөгөө урилгаар оролцсон болон байлцсан хүмүүсийн нэр албан тушаал

- Хуралдаанаар хэлэлцсэн шийдвэрийн төсөл /хувилбарууд/ тэдгээрийн танилцуулга, дүгнэлт, санал

- Хэлэлцэж байгаа асуудлаар төлөөлөгчдөөс бусад гишүүдэд тараасан санал

- Хуралдааны явцад төлөөлөгчдөд сонордуулсан өргөх бичиг, мэдэгдэл цахилгаан утас

- Хуралдааны явцад хэлэлцсэн, сонордуулсан, тараасан бусад баримт бичиг

- Төлөөлөгч тусгайлан тэмдэглүүлэхээр өөрөө бичсэн зүйл

12.3.Хуралдааны явцын тэмдэглэлийг гараар бичихдээ дараах зүйлийг заавал тусгана.

-Хуралдаан эхэлсэн, завсарласан, дууссан болон асуудлыг хэлэлцэж эхэлсэн, дууссан огноо, цаг минут

- Ямар асуудал, хаанаас, хэн төлөөлж оруулсан тухай товч томъёолох

-Хэлэлцэж байгаа асуудалтай холбогдсон асуулт, хариулт, гаргасан санал, шүүмжлэл, хэлсэн үг.

- Санал хураалтын дүн /тоо, хувиар/, хэрэв нэрээр санал хураавал төлөөлөгч нэг бүрийн нэр, өгсөн санал

- Ирц /тоо хувиар/, байхгүй төлөөлөгчийн нэр, шалтгаан, хуралдаанд хоцорч ирсэн, чөлөө авсан, өвчтэй байсан, тасалсан, хуралдааны даргын зөвшөөрөлгүй гарч явсан төлөөлөгч, урилгаар оролцогсодын нэр, цаг минут

- Төлөөлөгчийн тусгайлан тэмдэглүүлэхээр хэлсэн үг

12.4.Төлөөлөгчийн хуралдаанд хэлсэн үгийг тодорхой бичих бөгөөд тусгайлан тэмдэглүүлсэн зүйлийг тухайн төлөөлөгчид хянуулж гарын үсэг зуруулна.

12.5.Төлөөлөгч хүсвэл өөрийн болон бусдын хэлсэн үгийн бичлэгтэй танилцаж болно.

12.6.Гаргасан шийдвэрийг төслийн хувилбарын хамт гар тэмдэглэлд хэлэлцсэн дарааллаар нь дугаарлан заавал хавсаргана.

12.7.Хуралдааны явцын тэмдэглэлийн үнэн зөвийг хуралдааны дарга, гаргасан шийдвэрийг олшруулах, хуралдааны материалын бүрдэлт үнэн зөвийг хурлын Тэргүүлэгчдийн нарийн бичгийн дарга хариуцна.


12.8.Хуралдааны явцын гар тэмдэглэл, бичлэгийг хуралдааны материал бэлтгэж хэвлүүлэх, хэвлэл мэдээлийн байгууллагад лавлагаа өгөх, маргааны асуудлыг шийдвэрлэхэд ашиглуулна.

12.9.Хуралдааны материалыг бүрдүүлж 14 хоногийн дотор аймгийн ИТХ-д хүргүүлнэ.

12.10.Хуралдааны материалын эх хувийг сумын архивт хадгална.

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН АЖЛЫН АЛБА

ХОВД АЙМАГ

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ

ТОГТООЛ


2016.10.27 № “Бүрэнхайрхан”

Дэг батлах тухай

Монгол улсын Засаг захиргаа, нутаг дэвсгэрийн нэгж, түүний удирдлагын тухай хуулийн 23 дугаар зүйлийн 23.14 дэх заалтыг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

1.Сумын иргэдийн Төлөөлөгчдийн Хурлын анхдугаар хуралдааны дэгийг хавсралтаар баталсугай.

ХУРАЛДААН ДАРГАЛАГЧ О.БАТТУЛГА



ХОВД АЙМАГ

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ

ТОГТООЛ

2016.10.27 № Бүрэнхайрхан

Төлөөлөгчийн бүрэн эрхийг

зөвшөөрөх тухай

Монгол улсын Үндсэн хуулийн 59 дүгээр зүйлийн 59.2, 59.3, Засаг захиргаа, нутаг дэвсгэрийн нэгж түүний удирдлагын тухай хуулийн 18 дугаар зүйлийн 18.1.1, 19 дүгээр зүйлийн 19.1, Орон нутгийн Хурлын сонгуулийн тухай хуулийн 161.4 дахь заалтуудыг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

Сумын иргэдийн Төлөөлөгчдийн Хурлын сонгуульд олонхийн санал авсан дараах төлөөлөгчдийн бүрэн эрхийг зөвшөөрсүгэй.

ХУРАЛДААН ДАРГАЛАГЧ О.БАТТУЛГА


Булган сумын *сонгуулийн хорооны*

*2016 оны хуралдааны........тоот*

*тогтоолын 1 дүгээр хавсралт*

|  |  |  |  |  |  |
| --- | --- | --- | --- | --- | --- |
| **д/д** | **Овог нэр** | **Намын харьяалал** | **Нийт сонгогч** | **Авсан саналын тоо** | **Хувь** |
| 1 | Очир Баттулга | МАН | **586** | **341** | **54.4** |
| 2 | Дамиржав Баатарсүрэн | МАН | **555** | **294** | **52.9** |
| 3 | Ишгэн Бямбажав | МАН | **586** | **308** | **52.5** |
| 4 | Магсар Цэрэндорж | МАН | **555** | **395** | **71.1** |
| 5 | Гангаа Цэцэгмаа | МАН | **586** | **322** | **54.9** |
| 6 | Төмөрчөдөр Батхуяг | МАН | **555** | **252** | **45.4** |
| 7 | Халзаа Бат-Амгалан | МАН | **523** | **290** | **55.4** |
| 8 | Цэрэн Батболд | МАН | **523** | **247** | **47** |
| 9 | Шилэг Баатаржав | МАН | **497** | **259** | **52.1** |
| 10 | Цэнээ Баасүрэн | МАН | **852** | **254** | **54.1** |
| 11 | Нацагдорж Батзориг | МАН | **523** | **226** | **43.2** |
| 12 | Норов Бадамцэцэг | МАН | **497** | **240** | **48.2** |
| 13 | Баттулга Ганзориг | МАН | **586** | **307** | **52.3** |
| 14 | Тогтонбаяр Ганбаатар | МАН | **586** | **339** | **57.8** |
| 15 | Булгаа Гансүх | МАН | **852** | **263** | **55.8** |
| 16 | Улаан Ганбат | МАН | **523** | **340** | **65** |
| 17 | Гончоо Ганбат | МАН | **497** | **306** | **61.6** |
| 18 | Төмөрөө Нямсүрэн | МАН | **852** | **302** | **64.1** |
| 19 | Намжил Нарангэрэл | МАН | **586** | **348** | **59.3** |
| 20 | Баасанхөх Нэргүй | МАН | **555** | **326** | **58.7** |
| 21 | Ихэмбай Нугмаан | МАН | **668** | **459** | **68.7** |
| 22 | Шавиа Отгонзаяа | МАН | **497** | **236** | **47.5** |
| 23 | Идээ Оюунбилэг | МАН | **852** | **266** | **56** |
| 24 | Дамдинсүрэн Ууганжаргал | Бие даагч | **555** | **318** | **57.2** |
| 25 | Хэнжахан Сагадад | МАН | **668** | **384** | **57.4** |
| 26 | Батжав Хүрэлтөмөр | АН | **852** | **219** | **46.4** |
| 27 | Батжаргал Сэлэнгэ | МАН | **555** | **307** | **55.3** |
| 28 | Даваа Хоролсүрэн | АН | **523** | **245** | **46** |
| 29 | Ахмадсапа Хурмаан | МАН | **668** | **343** | **51.3** |
| 30 | Бисей Хоржин | МАН | **668** | **412** | **61.6** |
| 31 | Кадир Манатбек | АН | **668** | **319** | **47.7** |

..........оОо.........



ХОВД АЙМАГ

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ

ТОГТООЛ


2016.10.27 № Бүрэнхайрхан

Хороо байгуулах тухай

Монгол улсын Засаг захиргаа, нутаг дэвсгэрийн нэгж түүний удирдлагын тухай хуулийн 21 дүгээр зүйл,сумын Иргэдийн Төлөөлөгчдийн Хурлын анхдугаар хуралдааны дэгийн 8 дугаар зүйлийг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

сумын Иргэдийн Төлөөлөгчдийн Хурлын хуралдаанаар хэлэлцэх асуудлыг урьдчилан бэлтгэх, санал дүгнэлт гаргах, тогтоол шийдвэрийн биелэлтийг хянан шалгах чиг үүрэг бүхий дараах хороодыг байгуулсугай.

ХУРАЛДААН ДАРГАЛАГЧ О.БАТТУЛГА



ХОВД АЙМАГ

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ

ТОГТООЛ

2016.10.27 № Бүрэнхайрхан

Хурлын даргыг сонгох тухай


Монгол улсын Засаг захиргаа нутаг дэвсгэрийн нэгж түүний удирдлагын тухай хуулийн 11 дүгээр зүйлийн 11.1, 12 дугаар зүйлийн 12.1.4, санал хураалтын дүн, 25 дугаар зүйлийн 25.2 дахь заалтуудыг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

1. Сумын иргэдийн Төлөөлөгчдийн Хурлын Төлөөлөгчдийн 96.7 хувь буюу анхдугаар хуралдаанд оролцсон Төлөөлөгчдийн 63.3 хувийн саналаар сумын Иргэдийн Төлөөлөгчдийн Хурлын даргаар сумын иргэдийн Төлөөлөгчдийн Хурлын Төлөөлөгч Төмөрчөдөр овогтой Батхуягийг сонгосугай.

2. Сумын Иргэдийн Төлөөлөгчдийн Хурлын даргаар ажиллаж байсан Баатаржав овогтой Гантулгыг үүрэгт ажлаас нь чөлөөлсүгэй.

3. Энэ тогтоолыг 2016 оны 10 дугаар сарын 27-ны өдрөөс эхлэн дагаж мөрдөнө.

ХУРАЛДААН ДАРГАЛАГЧ О.БАТТУЛГА



ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН АНХДУГААР

ХУРАЛДААНЫ ТОГТООЛ

2016.10.27 № Бүрэнхайрхан

Хэлэлцэх асуудал, дотоод журам, үйлчлэх

албадыг байгуулах тухай

сумын Иргэдийн Төлөөлөгчдийн Хурлын Төлөөлөгчдийн Анхдугаар хуралдаанаас ТОГТООХ нь:

сумын Иргэдийн Төлөөлөгчдийн Хурлын Төлөөлөгчдийн анхдугаар хуралдааны хэлэлцэх асуудлыг I хавсралтаар, дотоод журамыг II хавсралтаар, хуралдаанд үйлчлэх ажлын албадыг III хавсралтаар тус тус баталсугай.

ХУРАЛДААН ДАРГАЛАГЧ О.БАТТУЛГА

*Сумын ИТХ-ын 2016 оны анхдугаар*

*хуралдааны.............тоо тогтоолын*

III *хавсралт*

СУМЫН ИРГЭДИЙН ТӨЛӨӨЛӨГЧДИЙН АНХДУГААР

ХУРАЛДААНААР ҮЙЛЧЛЭХ АЖЛЫН АЛБА

1. Хуралдааны нарийн бичгийн дарга:

Ш.Ганболд- / ИТХ-ын нарийн бичгийн дарга /

2. Тэмдэглэл хөтлөгч:

А.Бурмаа-дотоод ажил эрх зүй бодлогын мэргэжилтэн

Г.Мөнхцэцэг-тамгын газрын бичиг хэргийн ажилтан

3.Үйлчилгээний алба:

Ш.Аззаяа-тамгын газрын нягтлан

Х.Хишигсүрэн-тамгын газрын үйлчлэгч

...............оОо................

сумын иргэдийн Төлөөлөгчдийн

Хурлын анхдугаар хуралдааны 2016 оны …. тоот тогтоолын I хавсралт

ХЭЛЭЛЦЭХ АСУУДАЛ

1. Сумын Иргэдийн Төлөөлөгчдийн Хурлын сонгуулийн дүн, сумын иргэдийн Төлөөлөгчдийн бүрэн эрхийн тухай илтгэл.

Илтгэгч нь:Ш.Ганболд

/сумын Сонгуулийн хорооны дарга/

2.сумын ИТХ-ын анхдугаар хуралдааныдэг батлах тухай

3. Зохион байгуулалтын асуудал:

- сумын Иргэдийн Төлөөлөгчдийн Хурлын даргыг сонгох

- сумын Иргэдийн Төлөөлөгчдийн Хурлын Тэргүүлэгчдийг сонгох

- сумын Иргэдийн Төлөөлөгчдийн Хурлын хороодыг байгуулах

- сумын Засаг даргад нэр дэвшүүлэх

---------- оОо -----------

Сумын Иргэдийн Төлөөлөгчдийн

Хурлын анхдугаар хуралдааны 2016 оны …. тоот тогтоолын II хавсралт

СУМЫН ИТХ-ЫН АНХДУГААР ХУРАЛДААНЫ

ДОТООД ЖУРАМ

1.сумын Иргэдийн Төлөөлөгчдийн Хурлын анхдугаар хуралдааны дэг, хэлэлцэх асуудал, дотоод журам хэлэлцүүлэн батлах.

/Цаг тогтоохгүй/

2. сумын Иргэдийн Төлөөлөгчдийн Хурлын сонгуулийн дүн,сумын ИТХ-ын Төлөөлөгчдийн бүрэн эрхийн тухай илтгэл

/15минут/

3. Зохион байгуулалтын асуудал хэлэлцэх

/Цаг тогтоохгүй/

4. сумын Иргэдийн Төлөөлөгчдийн Хурлын Төлөөлөгчид үг хэлнэ.

/Хүн тус бүр эхний удаа 5 минут,

дараагийн удаа 3 минут/

5. Хуралдаанаас гарах шийдвэр батлах

/Цаг тогтоохгүй/

6. Хуралдааныг 2 цаг тутамд 10 минутын завсарлагатайгаар мөн өдөр

багтаана.

--------- оОо ----------

СУМЫН ИТХ-ЫН АНХДУГААР ХУРАЛДААНЫГ

УДИРДАХ ДАРААЛАЛ

2016.10.27 Бүрэнхайрхан

1.сумын ИТХ-ын дарга Б.Гантулга сумын Иргэдийн Төлөөлөгчдийн Хурлыг сонгох долоо дахь удаагийн сонгуулийн “Анхдугаар хуралдаан хуралдуулах тухай” сумын ИТХ-ын Тэргүүлэгчдийн 2016 оны 10 дугаар сарын .....-ны өдрийн ....... тоот тогтоол танилцуулна.

2.сумын анхдугаар хуралдааныг Монгол улсын Засаг захиргаа нутаг дэвсгэрийн нэгж, түүний удирдлагын тухай хуулийн 23 дугаар зүйлийн 23.6 дахь заалтанд заасны дагуу шинээр сонгогдсон төлөөлөгчдөөс насаар хамгийн ахмад төлөөлөгч ............................... удирдахыг танилцуулж, хурлын индэрт урьж суулгаад баяр хүргээд сумын ИТХ-ын “Тамга”-ыг гардуулж өгнө.

3.Анхдугаар хуралдааныг хамгийн ахмад төлөөлөгч ........................................... нээж үг хэлнэ.

4.Хуралдааны дарга: Засаг захиргаа, нутаг дэвсгэрийн нэгж, түүний удирдлагын тухай хуулийн 23 дугаар зүйлийн 23,14 дэх заалтанд заасны дагуу “сумын ИТХ-ын анхдугаар хуралдааны дэг”-ийг төлөөлөгчдөөр хэлэлцүүлнэ.

- Дэгийн төслийг танилцуулна. /Дэгийн төслийг унших эсэх./

- Дэгтэй холбогдуулан асуулт хариулт явуулна.

- Дэгтэй холбогдуулан асуулт хариултыг санал хураалгаж таслуулна.

- Төлөөлөгч нар санал шүүмж гаргана.

- Дэгтэй холбогдуулан санал шүүмжийг санал хураалгаж таслуулна.

- Дэгийг батлах тухай тогтоолын төслийг хуралдааны дарга уншиж танилцуулна.

- сумын ИТХ-ын төлөөлөгчийн анхдугаар хуралдааны дэгийг батлах тухай тогтоолыг батлуулна.

5.Хуралдааны дарга: сумын ИТХ-ын анхдугаар хуралдаанаар хэлэлцэх асуудал, дотоод журам, хуралдаанд үйлчлэх ажлын албадын бүрэлдэхүүнийг байгуулах санал оруулж төлөөлөгчөөр хэлэлцүүлж батлуулна.

6.Хуралдааны дарга: сумын ИТХ-ын сонгуулийн дүн, сумын Хурлын Төлөөлөгчдийн бүрэн эрхийн тухай илтгэлийг хэлэлцүүлнэ. Илтгэлийг сумын Сонгуулийн хорооны дарга Ш.Ганболдыг урина.

- Илтгэл тавина.

- Илтгэлтэй холбогдуулан асуулт хариулт явуулна.

- Илтгэлтэй холбогдуулан асуулт хариултыг санал хураалгаж таслуулна.

- Төлөөлөгч нар санал шүүмж гаргана.

- Илтгэлтэй холбогдуулан санал шүүмжийг санал хураалгаж таслуулна.

7.Хуралдааны дарга: сумын ИТХ-ын төлөөлөгчийн бүрэн эрхийг зөвшөөрөх тухай тогтоолын төслийг уншиж танилцуулна.

- сумын ИТХ-ын төлөөлөгчийн бүрэн эрхийг зөвшөөрөх тухай тогтоолыг батлуулна.

8.Хураладааны дарга: сумын ИТХ-ын төлөөлөгч нарт баяр хүргэж, энгэрийн тэмдэг, төлөөлөгчийн үнэмлэх гардуулна. /Хуралдааны даргад хуралдаанд урилгаар оролцож байгаа УИХ-ын гишүүн, Засгийн газрын төлөөлөгч, аймгийн иргэдийн хурлын төлөөлөгч, ахмад төлөөлөгч гардуулна./

9.Хуралдааны дарга: Намууд намын бүлэг байгуулах болон бүлгийн бүрэлдэхүүн даргыг сонгож,баталсан шийдвэрээ танилцуулна.

- Намын бүлгийн санаачлагаар хэлэлцэх асуудалтай холбогдуулан хуралдаанаас завсарлага авч болно.

10.Хуралдааны дарга: Намын бүлгийн дарга гишүүдэд талархал илэрхийлээд хэлэлцэх асуудлын дарааллаар сумын ИТХ-ын даргад нэр дэвшүүлэх ажилд орно.

- сумын ИТХ-ын даргыг сонгох талаар намууд бүлгээрээ нэр дэвшүүлнэ.

1. Орон нутгийн сонгуульд олонхийн суудал авсан АН-ын бүлгийн ахлагч

2. Орон нутгийн сонгуульд цөөнхийн суудал авсан МАН-ын бүлгийн ахлагч

3. Хурлын төлөөлөгчид өөр нэр дэвшүүлж болно.

4. Төлөөлөгч өөрөө нэрээ дэвшүүлж болно.

11.Хуралдааны дарга: сумын ИТХ-ын даргад нэр дэвшүүлэх өөр саналтай хүн байгааг асууж танилцаад нэр дэвшүүлэх асуудлыг тасална.

12.Хуралдааны дарга: Санал хураалт илээр ба нууцаар явагдахыг хуулийн хүрээнд шийдвэрлэнэ. /Засаг захиргаа, нутаг дэвсгэрийн нэгж, түүний удирдлагын тухай хуулийн 11 дүгээр зүйлийн 11,4 дэх заалтанд “ Хурлын даргад нэг хүний нэр дэвшсэн бол илээр, хоёр ба түүнээс дээш хүний нэр дэвшсэн бол нууцаар санал хураалт явуулж хуралдаанд оролцсон Төлөөлөгчдийн олонхийн буюу 50-иас дээш хувийн санал авсан төлөөлөгчийг Хурлын даргаар сонгогдсонд тооцно” гэж заасан байгаа.

13.Хуралдааны дарга: Санал хураалтыг нууцаар явуулах тохиолдолд тооллогын комиссыг байгуулах саналыг оруулж, тооллогын комиссыг Төлөөлөгчөөр хэлэлцүүлж батлуулна.

14.Хуралдааны дарга: сумын ИТХ-ын даргад нэр дэвшүүлсэн субьектүүд нэр дэвшигчийн талаар танилцуулга хийнэ.

1. МАН-ын бүлгийн ахлагч

2. АН

15.Хуралдааны дарга: сумын ИТХ-ын Төлөөлөгчдөөс сумын ИТХ-ын даргаар нэр дэвшүүлэгч субъектүүд, нэр дэвшигч нараас асууж танилцана.

а.сумын ИТХ-ын даргаар нэр дэвшүүлэгч субьектүүдээс асууж танилцана.

б.сумын ИТХ-ын даргад нэр дэвшигч нараас асууж танилцана.

16.Хуралдааны дарга: Нэр дэвшигчтэй холбоотой зарим асуудлыг тодруулах, судлах шалгах асуудал гарч болно. Энэ тохиолдолд ажлын хэсэг байгуулах асуудлыг хуралдааны дэгийн 2.2, 3.11-д заасны дагуу зохион байгуулна.

11.Хуралдааны дарга: Төлөөлөгчдөд сумын ИТХ-ын даргаар нэр дэвшигчийн талаар үг хэлж, үүрэг зөвлөгөө өгөх боломж олгоно.

12.Хуралдааны дарга: Нэр дэвшигч нарт үг хэлэх боломж олгоно.

13.Хуралдааны дарга: Өөр үг хэлэх хүмүүс байгаа эсэхийг асуугаад нэр дэвшигч нэг бүрээр хэлэлцүүлж сумын ИТХ-ын даргыг төлөөлөгчдөөс илээр буюу нууцаар санал хураан сонгон шалгаруулна.

14.Хуралдааны дарга: Илээр болон нууцаар санал хураасан дүнг буюу Тооллогын комиссын тогтоолыг сонсоод сумын ИТХ-ын даргыг баталсан тогтоол уншиж танилцуулна.

15.Хуралдааны дарга: шинээр сонгогдсон ИТХ-ын даргад хандаж талархал дэвшүүлэх, сургамж, санамж анхааруулга өгөхөөр төлөөлөгчид үг хэлэх зөвшөөрөл олгоно.

16.Хуралдааны дарга: Шинээр сонгогдсон ИТХ-ын даргад баяр хүргээд, суудалд нь урьж суулгана.

17. Хуралдааны дарга:Шинээр сонгогдсон ИТХ-ын даргад сумын ИТХ-ын тамга гардуулж өгнө.

18.Хурлын дарга: Хэлэлцэх асуудлын дарааллаар сумын ИТХ-ын Тэргүүлэгчид сонгох асуудалд орно.

- ИТХ-ын Тэргүүлэгчдийн тоог тогтоох талаар санал дэвшүүлж /долоо Тэргүүлэгч байхаар/ санал хурааж тогтооно.

19.сумын ИТХ-ын Тэргүүлэгч сонгох талаар намууд бүлгээрээ нэр дэвшүүлнэ. Тэргүүлэгчдийн тоог тогтоох саналыг төлөөлөгчөөр хэлэлцүүлж илээр санал хурааж шийдвэрлэнэ.

1.Орон нутгийн сонгуульд олонх болсон МАН-ын бүлгийн ахлагч

2.Орон нутгийн хурлын сонгуульд цөөнх болсон АН

3.Хурлын Төлөөлөгчид нэр дэвшүүлж болно.

4.Төлөөлөгч өөрөө нэрээ дэвшүүлж болно.

20.Хурлын дарга: сумын ИТХ-ын Тэргүүлэгчдэд нэр дэвшүүлэх өөр саналтай хүн байгааг асууж танилцаад нэр дэвшүүлэх асуудлыг тасалж нэр дэвшүүлсэн субъектүүд нэр дэвшигчийн талаар танилцуулга хийх зөвшөөрөл олгоно.

1.МАН-ын бүлгээс

2.АН

3.Бие даагч

21.Хурлын дарга: сумын ИТХ-ын Тэргүүлэгчээр нэр дэвшүүлэгч субъектээс асууж танилцах зөвшөөрөл олгоно.

- сумын ИТХ-ыг тэргүүлэгчид нэр дэвшигч нараас асууж танилцана.

22.Хуралдааны дарга: Нэр дэвшигчтэй холбоотой зарим асуудлыг тодруулах, судлах шалгах асуудал гарч болно. Энэ тохиолдолд ажлын хэсэг байгуулах асуудлыг хуралдааны дэгийн дагуу 2.2, 3.11-д заасны дагуу зохион байгуулна.

23.Хурлын дарга: Төлөөлөгчдөд сумын ИТХ-ын Тэргүүлэгчдэд нэр дэвшигчдийн талаар үг хэлж үүрэг зөвлөгөө өгөх боломж олгоно.

24.Хурлын дарга: Нэр дэвшигч нарт үг хэлэх боломж олгоно.

25.Хурлын дарга: Өөр үг хэлэх хүн байгаа эсэхийг асуугаад сумын ИТХ-ын Тэргүүлэгчдэд нэр дэвшигч нэг бүрээр хэлэлцүүлнэ.

- Санал хураалт илээр ба нууцаар явагдана.

- Нууцаар явуулах тохиолдолд тооллогын комиссыг ажилд оруулна.

26.Хурлын дарга: Тооллогын комиссын дүнг сонсоод сумын ИТХ-ын Тэргүүлэгчдийг сонгосон тогтоол уншиж танилцуулж батлуулна.

27.Хурлын дарга: Хэлэлцэх асуудлын дараалалаар сумын ИТХ-ын хороо байгуулах асуудалд орно.

- сумын ИТХ-ын хороо, түүний бүрэлдэхүүний талаар санал оруулна.

28.Хурлын дарга: сумын ИТХ-ын хороо, түүний бүрэлдэхүүний талаар өөр саналтай хүн байгааг асууж танилцаад асуудлыг тасалж, хороо түүний бүрэлдэхүүнийг илээр санал хурааж, хороо батлах тухай, хорооны бүрэлдэхүүнийг батлах тухай тогтоолыг батлуулна.

29.Хурлын дарга: Хэлэлцэх асуудлын дараалалаар аймгийн Засаг даргад нэр дэвшүүлэх асуудалд орно.

1.Орон нутгийн сонгуульд олонх болсон МАН-ын бүлгийн ахлагч

2.Орон нутгийн хурлын сонгуульд цөөнх болсон АН. Бие даагч

3.Хурлын Төлөөлөгчид нэр дэвшүүлж болно.

4.Төлөөлөгч өөрөө нэрээ дэвшүүлж болно.

30. Хурлын дарга: сумын Засаг даргад нэр дэвшүүлэх өөр саналтай хүн байгааг асууж танилцаад нэр дэвшүүлэх асуудлыг тасалж нэр дэвшүүлсэн субъектүүд нэр дэвшигчийн талаар танилцуулга хийх зөвшөөрөл олгоно.

1.МАН-ын бүлгээс

2.АН

3.Бие даагч

31.Хуралдааны дарга: сумын Засаг даргад нэр дэвшүүлэгч субъектээс асууж танилцах боломж олгоно.

- МАН-ын, АН бусад нэр дэвшигч нараас асууж танилцана.

32.Хурлын дарга: Нэр дэвшигчтэй холбоотой зарим асуудлыг тодруулах, судлах шалгах асуудал гарч болно. Энэ тохиолдолд ажлын хэсэг байгуулах асуудлыг хуралдааны дэгийн дагуу 2.2, 3.11-д заасны дагуу зохион байгуулна.

33.Хурлын дарга: Нэр дэвшигч нарт үг хэлэх боломж олгоно.

34.Хурлын дарга: Төлөөлөгчдөд сумын Засаг даргад дэвшигчдийн талаар үг хэлж саналаа илэрхийлэх, зөвлөгөө санамж өгөх боломж олгоно.

35.Хурлын дарга: Өөр үг хэлэх хүмүүс байгаа эсэхийг асуугаад нэр дэвшигч нэг бүрээр сумын Засаг даргад нэр дэвшигчийн санал хураах

- Санал хураалт илээр ба нууцаар явагдана.


- Нууцаар явуулах тохиолдолд тооллогын комиссыг ажилд оруулна.

36.Хурлын дарга: Тооллогын комиссын дүнг сонсоод сумын Засаг даргад нэр дэвшигчийн нэрийг аймгийн засаг даргад өргөн мэдүүлэх тухай тогтоолыг уншиж сонсгоод нийт төлөөлөгчдөөр хэлэлцүүлэн батлуулна.

37.Хуралдааны дарга: сумын Засаг даргаар томилуулахаар нэр дэвшсэн хүнд төлөөлөгчид хандаж үг хэлнэ.

38. Хуралдааны дарга: Хуралдааныг дүгнэж үг хэлж хуралдааныг хаана.

СУМЫН ИТХ-ЫН АЖЛЫН АЛБА



ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН АНХДУГААР

ХУРАЛДААНЫ ТОГТООЛ


2016.10.27 № Бүрэнхайрхан

Тооллогын комисс байгуулах тухай

Монгол улсын Засаг захиргаа нутаг дэвсгэрийн нэгж түүний удирдлагын тухай хуулийн 11 дүгээр зүйлийн 11.4 дэх заалтыг сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

Сумын иргэдийн Төлөөлөгчдийн Хурлын Төлөөлөгчдийн 100 хувь буюу анхдугаар хуралдаанд оролцсон Төлөөлөгчдийн 100 хувийн саналаар сумын Иргэдийн Төлөөлөгчдийн Хурлын анхдугаар хуралдааны тооллогын комиссыг төлөөлөгч Ш.Баатаржав, Б.Хүрэлтөмөр, Ц.Батболд нарын бүрэлдэхүүнтэй баталсугай.

ХУРАЛДААН ДАРГАЛАГЧ О.БАТТУЛГА

 ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ ТООЛЛОГЫН КОМИССЫН

ТОГТООЛ

2016.10.27 № Бүрэнхайрхан

Санал хураасан дүнгийн тухай


сумын иргэдийн Төлөөлөгчдийн Хурлын анхдугаар хуралдааны тооллогын комиссоос ТОГТООХ нь:

1.сумын Засаг дарга сонгох санал хураалтыг явуулахад 30 төлөөлөгч оролцсоноос 19 буюу 63.3 хувь нь Т.Батхуягийн төлөө санал өгсөн тул Монгол улсын Засаг захиргаа нутаг дэвсгэрийн нэгж түүний удирдлагын тухай хуулийн 25 дугаар зүйлийн 25.2 дахь заалтыг үндэслэн Төмөрчөдөр овогтой Батхуягийг Булган сумын ИТХ-ын даргаар өргөн мэдүүлсүгэй.

ДАРГА Ш.БААТАРЖАВ

ГИШҮҮД: Б.ХҮРЭЛТӨМӨР

Ц.БАТБОЛД



ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН АНХДУГААР

ХУРАЛДААНЫ ТОГТООЛ

2016.10.27 № Бүрэнхайрхан


сумын Иргэдийн Төлөөлөгчдийн Хурлын

Тэргүүлэгчдийг сонгох тухай

Монгол улсын Үндсэн хуулийн 59 дүгээр зүйлийн 59.2, Засаг захиргаа, нутаг дэвсгэрийн нэгж түүний удирдлагын тухай хуулийн 12 дугаар зүйлийн 12.1.4, 23 дугаар зүйлийн 23.5 дахь заалтыг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

сумын иргэдийн Төлөөлөгчдийн Хурлын Төлөөлөгчдийн 96.7 хувь буюу анхдугаар хуралдаанд оролцсон төлөөлөгчдийн 87 хувийн саналаар сумын иргэдийн Төлөөлөгчдийн Хурлын Тэргүүлэгчдээр Т.Батхуяг, Х.Бат-Амгалан,Г.Цэцэгмаа, Ш.Баатаржав, Б.Нэргүй, Б.Хоржин, Ц.Баасүрэн нарыг сонгосугай.

ХУРЛЫН ДАРГА Т.БАТХУЯГ

 ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН АНХДУГААР

ХУРАЛДААНЫ ТОГТООЛ

2016.10.27 № Бүрэнхайрхан

сумын Засаг даргад нэр

дэвшүүлэх тухай

Монгол улсын Засаг захиргаа, нутаг дэвсгэрийн нэгж түүний удирдлагын тухай хуулийн 26 дугаар зүйлийн 26.2 дахь заалтыг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:


сумын иргэдийн Төлөөлөгчдийн Хурлын төлөөлөгчдийн …... хувь буюу анхдугаар хуралдаанд оролцсон төлөөлөгчдийн ….. хувийн саналаар …………………… овогтой ……………………. –г Ховд аймгийн Булган сумын Засаг даргаар нэр дэвшүүлж, аймгийн засаг даргад өргөн мэдүүлсүгэй.

ХУРЛЫН ДАРГА / /

СУМЫН ИТХ-ЫН ХОЁРДУГААР ХУРАЛДААНЫ ИРЦИЙН МЭДЭЭ

|  |  |  |  |
| --- | --- | --- | --- |
| **д/д** | **Овог нэр** | **Намын харьяалал** | **ИРЦ** |
| 1 | Очир Баттулга | МАН |  |
| 2 | Дамиржав Баатарсүрэн | МАН |  |
| 3 | Ишгэн Бямбажав | МАН |  |
| 4 | Магсар Цэрэндорж | МАН |  |
| 5 | Гангаа Цэцэгмаа | МАН |  |
| 6 | Төмөрчөдөр Батхуяг | МАН |  |
| 7 | Халзаа Бат-Амгалан | МАН |  |
| 8 | Цэрэн Батболд | МАН |  |
| 9 | Шилэг Баатаржав | МАН |  |
| 10 | Цэнээ Баасүрэн | МАН |  |
| 11 | Нацагдорж Батзориг | МАН |  |
| 12 | Норов Бадамцэцэг | МАН |  |
| 13 | Баттулга Ганзориг | МАН |  |
| 14 | Тогтонбаяр Ганбаатар | МАН |  |
| 15 | Булгаа Гансүх | МАН |  |
| 16 | Улаан Ганбат | МАН |  |
| 17 | Гончоо Ганбат | МАН |  |
| 18 | Төмөрөө Нямсүрэн | МАН |  |
| 19 | Намжил Нарангэрэл | МАН |  |
| 20 | Баасанхөх Нэргүй | МАН |  |
| 21 | Ихэмбай Нугмаан | МАН |  |
| 22 | Шавиа Отгонзаяа | МАН |  |
| 23 | Идээ Оюунбилэг | МАН |  |
| 24 | Дамдинсүрэн Ууганжаргал | Бие даагч |  |
| 25 | Хэнжахан Сагадад | МАН |  |
| 26 | Батжав Хүрэлтөмөр | АН |  |
| 27 | Батжаргал Сэлэнгэ | МАН |  |
| 28 | Даваа Хоролсүрэн | АН |  |
| 29 | Ахмадсапа Хурмаан | МАН |  |
| 30 | Бисей Хоржин | МАН |  |
| 31 | Кадир Манатбек | АН |  |
|  | Ирвэл зохих | 31 |  |
|  | Ирсэн | 30 |  |
|  | Өвчтэй | 1 |  |
|  | Чөлөөтэй | = |  |
|  | Тасалсан | = |  |
|  | Хуралд ирсэн хувь |  |  |

.............оОо...............



ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН

АНХДУГААР ХУРАЛДААНЫ ТООЛЛОГЫН КОМИССЫН

ТОГТООЛ

2016.10.27 № Бүрэнхайрхан

Санал хураасан дүнгийн тухай


сумын иргэдийн Төлөөлөгчдийн Хурлын анхдугаар хуралдааны тооллогын комиссоос ТОГТООХ нь:

1.Сумын ИТХ-ын дарга сонгох санал хураалтыг явуулахад санал хураалтанд оролцогчдын 21 буюу 70 хувь нь Б.Амгаланбадрахын төлөө санал өгсөн тул Монгол улсын Засаг захиргаа нутаг дэвсгэрийн нэгж түүний удирдлагын тухай хуулийн 26 дугаар зүйлийн 26.2 дахь заалтыг үндэслэн Буяндалай овогтой Амгаланбадрахыг Булган сумын Засаг даргаар өргөн мэдүүлсүгэй.

ДАРГА Т.ГАНБААТАР

ГИШҮҮД: Д.ХОРОЛСҮРЭН

Ц.БААСҮРЭН



ХОВД АЙМГИЙН

БУЛГАН СУМЫН

ИРГЭДИЙН ТӨЛӨӨЛӨГЧДИЙН ХУРЛЫН АНХДУГААР

ХУРАЛДААНЫ ТОГТООЛ

2016.10.27 № Бүрэнхайрхан

Санал уламжлах тухай

Монгол улсын Засаг захиргаа, нутаг дэвсгэрийн нэгж түүний удирдлагын тухай хуулийн 26 дугаар зүйлийн 26.2 дахь заалтыг үндэслэн сумын иргэдийн Төлөөлөгчдийн Хурлын анхдугаар хуралдаанаас ТОГТООХ нь:

сумын иргэдийн Төлөөлөгчдийн Хурлын төлөөлөгчдийн 96.7 хувь буюу анхдугаар хуралдаанд оролцсон төлөөлөгчдийн 70 хувийн саналаар Буяндалай овогтой Амгаланбадрахыг Ховд аймгийн Булган сумын Засаг даргаар нэр дэвшүүлж аймгийн засаг даргад өргөн мэдүүлсүгэй.

ХУРЛЫН ДАРГА Т.БАТХУЯГ

ХОВД АЙМАГ БУЛГАН СУМЫН ИТХ-ЫН

АНХДУГААР ХУРАЛДААНЫ МЭДЭЭ

2016.10.27

|  |  |  |
| --- | --- | --- |
| 1 | Хуралдааны дугаар | Анхдугаар хуралдаан |
| 2 | Хуралдаан зарласан он сар өдөр | 2016.10.24 |
| 3 | Хуралдсан он сар өдөр | 2016.10.27 |
| 4 | Хуралд оролцох төлөөлөгч | 31 |
| 5 | Үүнээс хуралд оролцсон төлөөлөгч | 30 |
| 6 | Тасалсан | = |
| 7 | Өвчтэй | = |
| 8 | Чөлөөтэй | 1 |
| 9 | Ажилтай | = |
| 10 | Хуралд ирсэн ирц | 96.7 |
| 11 | Урилгаар оролцсон хүний тоо | 30 |
| 12 | Хэлэлцсэн асуудлын тоо | 6 |
| 13 | Үг хэлсэн хүний тоо | 21 |
| 14 | Үүнээс төлөөлөгч | 15 |
| 15 | Гаргасан тогтоолын тоо | 7 |
| 16 | Хуралдаанаар хэлэлцсэн асуудал | 1.Сумын Иргэдийн Төлөөлөгчдийн Хурлын сонгуулийн дүн, сумын иргэдийн Төлөөлөгчдийн бүрэн эрхийн тухай илтгэл.  Илтгэгч нь:Ш.Ганболд  /сумын Сонгуулийн хорооны дарга/  2.сумын ИТХ-ын анхдугаар хуралдааныдэг батлах тухай  3.сумын Иргэдийн Төлөөлөгчдийн Хурлын даргыг сонгох  4.сумын Иргэдийн Төлөөлөгчдийн Хурлын Тэргүүлэгчдийг сонгох  5.сумын Иргэдийн Төлөөлөгчдийн Хурлын хороодыг байгуулах  6.сумын Засаг даргад нэр дэвшүүлэх |

МЭДЭЭ ГАРГАСАН:

ИТХ-ын ТЭРГҮҮЛЭГЧДИЙН

НАРИЙН БИЧГИЙН ДАРГА Ш.ГАНБОЛД

ХЯНАСАН ИТХ-ын ДАРГА Т.БАТХУЯГ